open-index/open-wikipedia-markdown huggingface dataset:
1966 உலகக்கோப்பை காற்பந்து

**1966 உலகக்கோப்பை காற்பந்து** அல்லது **1966 பிஃபா உலகக்கோப்பை** (*1966 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் எட்டாவது பதிப்பாகும். இப்போட்டிகள் இங்கிலாந்தில் 1966 சூலை 11 முதல் சூலை 30 வரை நடைபெற்றன. இறுதிப் போட்டியில் இங்கிலாந்து மேற்கு செருமனியை 4-2 கணக்கில் வென்று உலகக்கோப்பையை முதல் தடவையாகக் கைப்பற்றியது. இங்கிலாந்து இக்கோப்பையை வென்ற ஐந்தாவது நாடும், கோப்பையை வென்ற மூன்றாவது புரவல நாடும் ஆகும். நடப்பு வாகையாளரான பிரேசில் குழுநிலைப் போட்டிகளிலேயே தோல்வியுற்று வெளியேறியது.

முதல் தடவையாக உலகப்போட்டியில் கலந்து கொண்ட வட கொரியா 1–0 ஆக இத்தாலியை வென்று காலிறுதிக்குத் தகுதி பெற்றது. அதே போன்று முதல் தடவையாகப் போட்டியிட்ட போர்த்துகல் அரையிறுதியில் இங்கிலாந்து அணியிடம் 2–1 ஆகத் தோற்று மூன்றாவதாக வந்தது.

போட்டி மற்றும் தளவாடச் சிக்கல்களைக் காரணம் காட்டி, ஆப்பிரிக்க அணிக்கு நேரடித் தகுதி இல்லை என்று பிஃபா தீர்ப்பளித்ததைத் தொடர்ந்து, தகுதிச் சுற்றில் நுழைந்த அனைத்து 15 ஆப்பிரிக்க நாடுகளும் போட்டியைப் புறக்கணித்தன. போட்டிக்கு முன்னதாக, காற்பந்து உலகக்கோப்பைக்கான வெற்றிக் கிண்ணம் திருடப்பட்டது, ஆனால் போட்டி தொடங்குவதற்கு நான்கு மாதங்களுக்கு முன்பு பிக்கிள்சு என்ற நாயால் கிண்ணம் மீட்கப்பட்டது. ஐரோப்பா தவிர்ந்த ஏனைய கண்டங்களில் உள்ள நாடுகளுக்கு செயற்கைக்கோள் மூலம் காற்பந்து உலகக்கோப்பைப் போட்டிகள் ஒளிபரப்பப்பட்டது இதுவே முதற்தடவையாகும். கோப்பை இதுவாகும். பிபிசியால் உள்நாட்டில் ஒளிபரப்பப்பட்ட இறுதிப் போட்டி, கருப்பு வெள்ளையில் காட்டப்பட்டது கடைசித் தடவையாகும்.

## தகுதி பெற்ற அணிகள்
பின்வரும் 16 அணிகள் இறுதிச் சுற்றிற்குத் தகுதி பெற்றன:

**[[ஆசிய கால்பந்துக் கூட்டமைப்பு|ஆசியா]] (1)**
*
**[[ஆப்பிரிக்க கால்பந்துக் கூட்டமைப்பு|ஆப்பிரிக்கா]] (0)**
**பங்குபற்றவில்லை*
**[[ஓசியானியா கால்பந்துக் கூட்டமைப்பு|ஓசியானியா]] (0)**
**எந்த அணியும் தகுதி பெறவில்லை*

**[[வட, மத்திய அமெரிக்க மற்றும் கரீபியன் கால்பந்துக் கூட்டமைப்பு|வட, மத்திய அமெரிக்கா]] (1)**
*
**[[தென்னமெரிக்க கால்பந்துக் கூட்டமைப்பு|தென்னமெரிக்கா]] (4)**
* 
* 
* 
* 

**[[ஐரோப்பிய காற்பந்துச் சங்கங்களின் ஒன்றியம்|ஐரோப்பா]] (10)**
* 
* &nbsp;(புரவலர்)
* 
* 
* 
* 
* 
* 
* 
* 

## குழு நிலை

### குழு 1





----



----





### குழு 2





----




----






### குழு 3





----



----




### குழு 4





----



----


## வெளியேற்ற நிலை
### கட்டம்


## காலிறுதிகள்

----

----

----


### அரையிறுதிகள்

----


### மூன்றாமிடம்


### இறுதி


## மேற்கோள்கள்

## வெளி இணைப்புகள்

*1966 FIFA World Cup England, FIFA.com
*Details at RSSSF
*FIFA Technical Report

பகுப்பு:உலகக்கோப்பை காற்பந்து
பகுப்பு:1966 இல் விளையாட்டுகள்
பகுப்பு:இங்கிலாந்தில் விளையாட்டு
பகுப்பு:ஐக்கிய இராச்சியத்தில் விளையாட்டு
மராத்தி விசுவகோசு

**மராத்தி விசுவகோசு** (*Marathi Vishwakosh*)(மராத்தி கலைக்களஞ்சியம்) என்பது மராத்தி மொழியில் உள்ள ஒரு இணையவழி இலவச கலைக்களஞ்சியம் ஆகும். இது இந்தியாவின் மகாராட்டிரா அரசாங்கத்தால் நிதியளிக்கப்படுகிறது.

## வரலாறு
மராத்தி மொழிக் கலைக்களஞ்சியத்தை உருவாக்கும் திட்டமானது 1960-ல் அச்சுத் திட்டமாகத் தொடங்கப்பட்டு தொடங்கப்பட்டது. மேலும் இத்திட்டத்தின் முதல் தலைவராக இலட்சுமண் சாத்திரி ஜோசி நியமிக்கப்பட்டார். கலைக்களஞ்சிய முதல் தொகுதி 1976-ல் வெளியிடப்பட்டது. 2010-ல் 18 தொகுதிகள் வெளியிடப்பட்டன. மகாராட்டிர முதல்வர் மும்பையில் அறிவித்தபடி, அக்டோபர் 25, 2011 அன்று கலைக்களஞ்சியத்தின் தொகுதிகள் இணையத்தில் வெளியிடத் தொடங்கப்பட்டது. தற்போது மராத்தி கலைக்களஞ்சிய பத்தொன்பது தொகுதிகளும் இணையத்தில் கிடைக்கின்றன.

## மராத்தி விசுவகோசு தொகுப்பாசிரியர்
விசுவகோசு பத்திரிகையின் தலைமையாசிரியர்கள் பின்வருமாறு 

## மேலும் பார்க்கவும்

* மராத்தி மொழி

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* மராத்தி விஸ்வகோஷ் ஆன்லைன்

பகுப்பு:கலைக்களஞ்சியங்கள்
அருண் கோயல்

**அருண் கோயல்** (**Arun Goel**), மேனாள் இந்தியத் தேர்தல் ஆணையாளர் ஆவார் .பஞ்சாப் மாநிலத் தொகுதி இந்திய ஆட்சிப் பணி அதிகாரியான அருண் கோயல்,  இந்திய அரசின் கனரகத் தொழில்கள் அமைச்சகத்தின் செயலராக 31 டிசம்பர் 2022 அன்று பணி ஓய்வு பெறும் நிலையில், 18 நவம்பர் 2022 அன்றே விருப்ப ஓய்வு பெற்றார். விருப்ப ஓய்வு பெற்ற மூன்றே நாளில் அருண் கோயலுக்கு தேர்தல் ஆணையாளராக பதவி வழங்கியிருப்பது விமர்சனத்திற்கு உள்ளானது.

## பதவி விலகல்
மார்ச் 9, 2024இல் தேர்தல் ஆணையர் பதவியில் இருந்து விலகுவதாக கடிதம் எழுதிய நிலையில் குடியரசுத் தலைவரால் அக் கடிதம் ஏற்றுக்கொள்ளப்பட்டது. 2024 மக்களவைத் தேர்தல் நடைபெறும் நாளினை அறிவிக்கும் சில நாள்களுக்கு முன்னர் இவர் பதவி விலகினார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தேர்தல் ஆணையர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:1962 பிறப்புகள்
சுமித்ரா தேவி

**சுமித்ரா தேவி** (*Sumitra Devi*) பீகாரைச் சேர்ந்த இந்திய தேசிய காங்கிரசு கட்சியின் அரசியல்வாதி ஆவார். இவர் 1952ஆம் ஆண்டு பீகார் சட்டமன்றத்திற்கு ஜெகதீஷ்பூர் சட்டமன்றத் தொகுதியிலிருந்து முதன்முதலில் தேர்வு செய்யப்பட்டார். இவர் 1922ஆம் ஆண்டு செப்டம்பர் 25ஆம் தேதி மூங்கர் மாவட்டத்தில் பிறந்தார். இவர் 2001ஆம் ஆண்டு பிப்ரவரி ஐந்தாம் தேதி மரணமடைந்தார் .. இவர் ஆர்க் சட்டமன்ற தொகுதியில் 1962ஆம் ஆண்டு முதல் 1969 ஆம் ஆண்டு வரை மற்றும் 1972ஆம் ஆண்டுமுதல் 1980ஆம் ஆண்டு வரை நான்கு முறை சட்டமன்ற உறுப்பினராகப் பணியாற்றியுள்ளார்.

## தனிப்பட்ட வாழ்க்கை
சுமித்ரா தேவி 2020ஆம் ஆண்டு அக்டோபர் மாதம் ஞானேஸ்வர பிரசாத் என்பவரை திருமணம் செய்துகொண்டார். இவருக்கு  மஞ்சுள்குமார் மற்றும் ராஜசேகர் என்ற என்ற இரு மகன்களும் ஒரு மகளும் இருக்கின்றனர். இவர் முன்னாள் மக்களவை சபாநாயகர் மீரா குமாரின் மாமியார் ஆவார்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பெண் அரசியல்வாதிகள்
இந்தியக் கலைக்களஞ்சியம்

**இந்தியக் கலைக்களஞ்சியம்** (*Encyclopedia of India*-*என்சைக்ளோபீடியா ஆப் இந்தியா*) என்பது இந்திய வரலாறு மற்றும் கலாச்சாரம் பற்றிய நான்கு தொகுதிகள் கொண்ட கலைக்களஞ்சியமாகும். இதன் தலைமை தொகுப்பாசிரியர் இசுடான்லி வோல்பர்ட்டின் ஆவார். இந்தத் தொகுப்பு நவம்பர் 2005-ல் கேல் (செங்கேஜ்) மூலம் வெளியிடப்பட்டது. இதனுடைய பன்னாட்டுத் தரப்புத்தக எண்  ஆகும்.

## விமர்சனம்
*தி லைப்ரரி ஜர்னல்* வோல்பெர்ட்டின் பணியை "சிறந்தது" என்று விவரித்துள்ளது.

## மேற்கோள்கள்


## வெளி இணைப்புகள்

* ''இந்திய கலைக்களஞ்சியத்திற்கான விமர்சனங்கள்'' . அதன் வெளியீட்டாளரான கேல் செங்கேஜ் படி
பகுப்பு:இந்தியாவைப் பற்றிய நூல்கள்
பகுப்பு:ஆங்கில மொழி கலைக்களஞ்சியங்கள்
புள்ளியியல் கலைக்களஞ்சியம்

**புள்ளியியல் கலைக்களஞ்சியம்** (*Encyclopedia of Statistical Sciences*) என்பது யோன் வில்லி அன் சன்ஸ் வெளியிட்ட புள்ளிவிவரங்களின் கலைக்களஞ்சியம் ஆகும்.

முதல் பதிப்பு, ஒன்பது தொகுதிகளில், 1982-ல் வெளியிடப்பட்டது. இது நார்மன் இலாயிட் ஜான்சன் மற்றும் சாமுவேல் கோட்சு ஆகியோரால் தொகுக்கப்பட்டது. இரண்டாவது பதிப்பு, 16 தொகுதிகளில், 2006-ல் வெளியிடப்பட்டது. இதனுடைய மூத்த தொகுப்பாசிரியர் சாமுவேல் கோட்சு ஆவார்.

## மேலும் பார்க்கவும்

* *புள்ளியியல் அறிவியல் சர்வதேச கலைக்களஞ்சியம்*

## மேற்கோள்கள்


## வெளி இணைப்புகள்

* விலே பக்கம்

பகுப்பு:கலைக்களஞ்சியங்கள்
அங்குசெட்டிப்பாளையம்

**அங்குசெட்டிபாளையம்** (*Anguchettipalayam*) என்பது தமிழ்நாட்டின் கடலூர் மாவட்டத்தில் உள்ள பண்ருட்டி ஊராட்சி ஒன்றியத்தில் அமைந்துள்ள ஓர் ஊராகும். அங்குசெட்டிபாளையம் பண்ருட்டியில் இருந்து மேற்கு திசையில் 3 கி மீ தொலைவில் அமைந்துள்ளது. இங்கு விவசாயத்தை அடிப்படையாகக் கொண்டு வாழும் பசுமையான கிராமம். இங்கு அரசு உயர்நிலை பள்ளி உள்ளது. அதன் அருகாமையில் ஊராட்சி மன்ற அலுவலகமும் உள்ளது. இங்கு பேருந்து நிறுத்தம் அருகே காந்தி சிலையின் உருவம் அமைந்துள்ளது. அங்குசெட்டிபளையம் கிராமம் சேலம் செல்லும் வழியில் பிரதான சாலையில் அமைந்துள்ளது. அங்குசெட்டிப்பாளையம் பண்ருட்டி சட்டமன்றத் தொகுதிக்கு உட்பட்டதாகும்.

## அமைவிடம்
இந்த ஊரானது மாவட்ட தலைநகரான கடலூரிலிருந்து  28 கிலோமீட்டர் தொலைவிலும், பண்ருட்டியில் இருந்து 4 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 190 கிலோமீட்டர் தொலைவிலும் உள்ளது.

## மக்கள் வகைபாடு
இந்தக் கிராமத்தில் 1978 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 8313 ஆகும். இதில் பெண்களின் எண்ணிக்கை 4255 (51.2 %) என்றும், ஆண்களின் எண்ணிக்கை 4058 என்றும் உள்ளது. எழுத்தறிவு பெற்றவர்கள் விகிதம் 63.8 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
புனே பழங்குடியினர் அருங்காட்சியகம்

**புனே பழங்குடியினர் அருங்காட்சியகம்** (*Pune Tribal Museum*) இந்தியாவின் மகாராட்டிர மாநிலம் புனே நகரில் அமைந்துள்ளது. புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தின் விரிவாக்கமாக 1962 ஆம் ஆண்டு அருங்காட்சியகம் நிறுவப்பட்டது, 1965 ஆம் ஆண்டு முதல் செயல்படத் தொடங்கி  மகாராட்டிர பழங்குடியினரின் கலாச்சாரத்தை வெளிப்படுத்தி வருகிறது.  பழங்குடியினரின் கலை மற்றும் கவித்துவ அம்சங்களைப் பாதுகாக்க உறுதிபூண்ட ஓர் இடமாக செயல்படுகிறது. அருங்காட்சியகத்தின் நிர்வாகம் தற்போது புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தில் உள்ளது.

## கண்காட்சிகள்
மகாராட்டிராவின் உள்ள 47 பழங்குடியினருடன் தொடர்புடைய இசைக்கருவிகள், நகைகள், கருவிகள், கைவினைப்பொருட்கள், ஆடைகள், சிலைகள், வீட்டுப் பொருட்கள், புகைப்படங்கள், ஆயுதங்கள், கருவிகள், போர் ஓவியங்கள், மூங்கில் வேலைகள், முகமூடிகள், உடைகள், பாத்திரங்கள் உள்ளிட்ட கலைப்பொருட்கள் இங்கு காட்சிப்படுத்தப்பட்டுள்ளன.

## விரிவாக்க திட்டங்கள்
புனே விமான நிலையத்தில் காத்திருக்கும் பயணிகள், அதே விமான நிலையத்தில் அமைக்கப்பட்டுள்ள புனேவின் காட்சி மையமான பழங்குடியினர் ஆராய்ச்சி மற்றும் பயிற்சி நிறுவனத்தில் உள்ள இந்த அருங்காட்சியகத்தை மெய்நிகர் சுற்றிப் பார்க்க உதவும் வகையில் திட்டமிடப்பட்டுள்ளது.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:இந்திய அருங்காட்சியகங்கள்
பகுப்பு:புனே
பகுப்பு:மகாராட்டிரப் பண்பாடு
பொது கழிப்பறை

thumb|இந்தியாவின் பெங்களூரில் சினிமாவுக்கு அருகில் உள்ள பொது கழிப்பறைகள்
**பொதுக் கழிப்பறை** (*public toilet*) என்பது ஒரு குறிப்பிட்ட குடியிருப்புடன் இணைக்கப்படாத கழிப்பறை (அல்லது சிறுநீர் கழிப்பிடம்) கொண்ட ஒரு சிறிய அறை அல்லது கட்டிடம் ஆகும். மேலும், இந்தக் கழிப்பறைகள் பொதுமக்கள், வாடிக்கையாளர்கள், ஆய்வாளர்கள், வணிக நிறுவன ஊழியர்கள், பள்ளி மாணவர்கள், கைதிகள் போன்றோர் பயன்பாட்டிற்குக் கிடைக்கும்

பொது கழிப்பறைகள் பொதுவாக ஆண்கள் மற்றும் பெண்களுக்கான வசதிகளாக பிரிக்கப்படுகின்றன, இருப்பினும் சில கழிப்பறைகள் யூனிசெக்ஸ், குறிப்பாக சிறிய அல்லது ஒற்றை பொது கழிப்பறைகள். சிறப்புத் தேவையுடையவர்களுக்காக பொதுக் கழிப்பறைகளும் உள்ளன. பொதுக் கழிவறைகள் நாட்டைப் பொறுத்து வேறு பல பெயர்களில் அழைக்கப்படுகின்றன..

## வெளி இணைப்புகள்

* British Toilet Association Campaigning for Better Public Toilets for All
* American Restroom Association America's advocate for the availability of clean, safe, well designed public restrooms
* Australia's National Public Toilet Map  shows the location of more than 14,000 public and private public toilet facilities across Australia.
* Public Toilets Database Locations of public toilets in 18 countries. New locations and comments can be added. Detailed information includes the geographic coordinates and quality of the facility.
* Needaloo The Uk Online Disabled Loo Locator
* PHLUSH Volunteer advocacy group for public toilets

பகுப்பு:சுகாதாரம்
பகுப்பு:அறைகள்
ரேபிட் பேருந்து

thumb|கோலாலம்பூர் லெபோ அம்பாங் காலை நெரிசலில் இரட்டை அடுக்கு பேருந்து

**ரேபிட் பேருந்து** (ஆங்கிலம்: *Rapid Bus*) என்பது மலேசியாவில் உள்ள ஒரு பேருந்து போக்குவரத்துச் சேவை ஆகும். முக்கியமாக கிள்ளான் பள்ளத்தாக்கு (சிலாங்கூர் மற்றும் கோலாலம்பூர் உட்பட), பினாங்கு, குவாந்தான் மற்றும் பேராக் ஆகிய இடங்களில் பொதுப் பேருந்து சேவைகளை வழங்குகிறது.

ரேபிட் பேருந்து என்பது மலேசியாவின் தேசிய உள்கட்டமைப்புக் கழகத்திற்குச் சொந்தமானது. மற்றும் அதன் துணை நிறுவனமான ரேபிட் பேருந்து நிறுவனத்தால் (*Rapid Bus Sdn Bhd*) இயக்கப்படுகிறது. இது ரேபிட் கே.எல் (*Rapid KL*) எனும் வணிகப் பெயரில் உள்ள பொது போக்குவரத்து சேவைகளில் ஒன்றாகும். 

இதன் கீழ் உள்ள மற்றொரு பொது போக்குவரத்து சேவை, விரைவு இரயில் ஆகும். ரேபிட் பேருந்து மலேசியாவின் மிகப்பெரிய பொதுப் பேருந்து சேவையாகும்.

## பேருந்து சேவைகள்

* ரேபிட் கேஎல் (*Rapid KL*): கிள்ளான் பள்ளத்தாக்கில் பேருந்து சேவையை இயக்குவதற்கும்; 200-க்கும் மேற்பட்ட வழித் தடங்களைத் தனித்தனியாக இயக்குவதற்கும்; 1,000-க்கும் மேற்பட்ட குடியிருப்புப் பகுதிகளில் சேவை வழங்குவதற்கும்; விரைவு கே.எல் இரயில் மற்றும் சுரங்கப் பாதைக்கு பேருந்து சேவைகளை வழங்குவதற்கும் பொறுப்பு.

* கோ கேஎல் நகர பேருந்து (*Go KL City Bus*), மலேசிய நிலப் பொதுப் போக்குவரத்து ஆணையத்தால் நிதியளிக்கப்பட்டு இலவச பேருந்து சேவையை வழங்குவதற்கு பொறுப்பு

* ரேபிட் பினாங்கு (*Rapid Penang*): பினாங்கு தீவுக்கும் தீபகற்ப மலேசியாவின் பெருநிலத்திற்கும் இடையே பேருந்து சேவையை வழங்கும் பொறுப்பு; சுமார் 50 வழித்தடங்கள் உள்ளன.

* ரேபிட் குவாந்தன் (*Rapid Kuantan*): 12 வழித்தடங்களுடன் பகாங்கின் குவாந்தான் மாநகரில் பேருந்து சேவைகளை வழங்கும் பொறுப்பு.

*  ரேபிட் கமுந்திங் (*Rapid Kamunting*): கமுந்திங் மற்றும் தைப்பிங் இடையே பேருந்து சேவைகளை வழங்கும் பொறுப்பு.

* ரேபிட் மஞ்சோங் (*Rapid Manjung*): மஞ்சோங் பகுதியில் மார்ச் 2018-இல் செயல்படத் தொடங்கியது

## சான்றுகள்

## வெளி இணைப்புகள்

பகுப்பு:போக்குவரத்து
பகுப்பு:மலேசியாவில் போக்குவரத்து
பகுப்பு:மலேசியாவில் பேருந்து போக்குவரத்து
உம்ரெட் சட்டமன்றத் தொகுதி

**உம்ரெட் சட்டமன்றத் தொகுதி** (*Umred Assembly constituency*), நாக்பூர் மாவட்டத்தில் அமைந்துள்ள மகாராட்டிர சட்டசபையின் பன்னிரண்டு தொகுதிகளில் ஒன்றாகும்.

இது நாக்பூர் மாவட்டத்தின் ராம்டேக் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## மேலும் பார்க்கவும்
ராஜு தேவ்நாத் பர்வே(எம்எல்ஏ)2019 .தேசிய காங்கிரஸ் கட்சி

* உம்ரெட்

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
கோ கேஎல் நகர பேருந்து

thumb|பெட்ரோனாஸ் இரட்டைக் கோபுரத்தின் முன் பேருந்து ஒன்று

கோ கேஎல் சிட்டி பஸ் (GOKL CityBus போன்ற பாணி) என்பது மலேசியாவின் கோலாலம்பூர் நகர மையத்தில் இலவச பேருந்து சேவையாகும். முன்பு நிலப் பொதுப் போக்குவரத்து ஆணையத்தால் (SPAD) நிர்வகிக்கப்பட்டு வந்தது, இந்த சேவைகள் ஜனவரி 1, 2019க்குள் கோலாலம்பூர் நகர மண்டபத்தால் (DBKL) கையகப்படுத்தப்பட்டது.

இந்த நெட்வொர்க்கில் உள்ள பெரும்பாலான பேருந்து நிறுத்தங்கள் சுற்றுலாத்தலங்கள், முக்கிய ஷாப்பிங் சென்டர்கள் மற்றும் கோமுட்டர், எல்ஆர்டி, மோனோரயில் மற்றும் ஈஆர்எல் போன்ற டிரான்சிட் நிலையங்களுக்கு அருகில் அமைந்துள்ளன.
## பேருந்து பாதை
அனைத்து பேருந்துகளும் GoKL வழித்தட வரைபடத்தின் அடிப்படையில் கடிகார சுற்று வட்ட பாதை வழியாக செல்கின்றன. இந்த வழித்தடங்கள் பயணிகளிடையே போட்டியைத் தவிர்ப்பதற்காக RapidKL பேருந்துகள் போன்ற பிற கட்டண பேருந்து வழித்தடங்களுக்கு இணையாக இல்லை.

## சான்றுகள்

## வெளி இணைப்புகள்

பகுப்பு:போக்குவரத்து
பகுப்பு:மலேசியாவில் போக்குவரத்து
பகுப்பு:மலேசியாவில் பேருந்து போக்குவரத்து
சமிம் தாரிக்கு

**சமிம் தாரிக்கு** (*Shamim Tariq*) ஒர் இந்திய அறிஞரும் கட்டுரையாளரும் ஆவார். வாரணாசியில் 1952 ஆம் ஆண்டு இவர் பிறந்தார். மும்பை அஞ்சுமன்-இ-இசுலாமில் உள்ள கரிமி நூலகத்தின் இயக்குநராக இருந்தார். 2019 ஆம் ஆண்டு தன்னுடைய பதவியிலிருந்து இவர் விலகினார்.  சூஃபி சிந்தனை மற்றும் வேதாந்தத்தின் கொள்கைகளை பகுப்பாய்வு செய்யும் அவரது தத்துவ ஆய்வு நூலான தசாவ்வுஃப் அவுர் பக்தி 2015 ஆம் ஆண்டு உருதுக்கான சாகித்ய அகாடமி விருதை வென்றது. இரண்டு மரபுகளுக்கு இடையே உள்ள பொதுவான தன்மைகள் மற்றும் இரக்கம், நீதி, அமைதி மற்றும் சகோதரத்துவம் ஆகியவற்றின் செய்தியை இந்த படைப்பு விவரிக்கிறது. இவரது பேச்சுகளை அவரது தனி அலைவரிசையில் கேட்கலாம்.

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:சாகித்திய அகாதமி விருது பெற்றோர்
பத்மபிரபா இலக்கிய விருது

**பத்மபிரபா இலக்கிய விருது** (*Padmaprabha Literary Award*) என்பது மலையாள இலக்கியத் துறையில் சிறந்த பங்களிப்புக்காக பத்மபிரபா அறக்கட்டளையால் வழங்கப்படும் ஒரு விருதாகும். மலையாள மொழியில் வழங்கப்படும் ஒரு மதிப்புமிக்க இலக்கிய பரிசாக இந்த விருது கருதப்படுகிறது.   விடுதலைப் போராட்ட வீரரும் சமதருமவாதியுமான பத்மபிரபாவின் நினைவாக இந்த விருது நிறுவப்பட்டது. விருது பெறுபவருக்கு 75,000 ரூபாயுடன், இரத்தினம் பதித்த மோதிரமும் பட்டயமும் பரிசாக வழங்கப்படுகிறது. ஒவ்வோர் ஆண்டும் பத்மபிரபா இலக்கிய விருதுகள் அறிவிக்கப்படுகின்றன.

## வெற்றி பெற்றவர்களின் பட்டியல்
* 1996 உன்னிகிருஷ்ணன் புதூர்
* 1997 பொன்குன்னம் வர்கி
* 1998 எம். அச்சுதன்
* 1999 எம். லீலாவதி
* 2000 என். பி. முகமது
* 2001 காக்கநாடன்
* 2002 அக்கித்தம் அச்சுதன் நம்பூதிரி
* 2003 கே. டி. முகம்மது
* 2004 ஓ. என். வி. குறுப்பு
* 2005 பி. வல்சலா
* 2006 சி. ராதாகிருஷ்ணன்
* 2007 உ. ஏ. காதர்
* 2008 கே. சச்சிதானந்தன்
* 2009 என். எஸ். மாதவன்
* 2010 எம். கே. சானு
* 2011 சாரா ஜோசஃப்
* 2012 விஜயலட்சுமி
* 2013 சி. வி. பாலகிருஷ்ணன்
* 2014 பென்யமின்
* 2015 வி. மதுசூதனன் நாயர்
* 2016 பிரபா வர்மா
* 2018 கல்பற்றா நாராயணன்
* 2019 சந்தோஷ் எச்சிக்கானம்
* 2020 சிறீகுமாரன் தம்பி

## மேற்கோள்கள்

பகுப்பு:மலையாள இலக்கிய விருதுகள்
பார்வதி மலை

**பார்வதி மலை** (*Parvati Hill*) இந்தியாவின் புனேவில் அமைந்துள்ள ஒரு சிறுகுன்று ஆகும். கடல் மட்டத்திற்கு மேல்  உயரத்தில் அமைந்துள்ளது. மலையின் உச்சியில் ஒரு பார்வதி கோயில் உள்ளது. இக்கோயில் புனேவில் உள்ள மிக அழகிய இடங்களில் ஒன்றாகும். பேசுவா வம்சத்தின் ஆட்சியின் போது கட்டப்பட்ட இந்த கோவில் புனேவில் உள்ள பழமையான பாரம்பரிய கட்டிடமாக திகழ்கிறது. பார்வதி மலை என்பது பார்வையாளர்களுக்கு புனேவின் பரந்த காட்சியை வழங்கும் ஒரு கண்காணிப்பு இடமாகும். வெட்டல் மலையை அடுத்து புனேவின் இரண்டாவது உயரமான இடமாகக் கருதப்படுகிறது. மலையில் 108 படிகள்  (இந்து மதத்தில் புனித எண் என்று கருதப்படுகிறது) கோயில் அமைந்துள்ள மலையின் உச்சிக்கு செல்கிறது. தவாரே என்ற கிராமத் தலைவருக்கு இம்மலை  சொந்தமானதாகும். சிவன் கோயிலைக் கட்டுவதற்காக பேசுவா மலையை வாங்கினார். அதன்பிறகு, அங்கு இந்த கோவில் வளாகத்தைக் கட்டினார்.

முக்கிய கோவில் தேவதேசுவரா கருங்கல்லால் ஆனது. இது 1749 ஆம் ஆண்டு  பாலாசி பாசி ராவால் கட்டி முடிக்கப்பட்டது. 1760 ஆம் ஆண்டு  கோயிலில் ஒரு தங்க சிகரம் சேர்க்கப்பட்டது. மற்ற கோவில்கள் விட்டல் மற்றும் ருக்மணி, விஷ்ணு மற்றும் கார்த்திகேயா ஆகியோருக்கு அர்ப்பணிக்கப்பட்டுள்ளன. 

## கோவில்கள்
பார்வதி மலையில் 5 கோவில்கள் உள்ளன: 

* தேவதேவேசுவரர் கோவில் ( சிவன் மற்றும் பார்வதி )
* கார்த்திகேயர் கோவில்
* விஷ்ணு கோவில்
* விட்டல் கோவில்
* இராமர் கோவில்

சூரியன் (சூரியன்) மற்றும் பவானி மந்திர் கோவில்களுடன், கோவில்கள் காலை 5:00 மணிக்கு திறக்கப்பட்டு இரவு 10:00 மணிக்கு மூடப்படுகின்றன. 

## பிற கட்டமைப்புகள்
கோயிலைத் தவிர இங்கு பேசுவா அருங்காட்சியகம் உள்ளது. இந்த அருங்காட்சியகத்தில் ஆயுதங்கள், நாணயங்கள், பாத்திரங்கள், மரத்தாலான தளவாடங்கள், போக்குவரத்து முறைகள் (பல்லக்கு) மற்றும் பேசுவாக்களின் காலத்திலிருந்து பெறப்பட்ட பரிசுகள் போன்றவை உள்ளன. 

பாலாசி பாசி ராவ் தனது வாழ்க்கையின் கடைசி தருணத்தை கழித்த பகுதியும் இங்கு அமைந்துள்ளது.

பார்வதி தண்ணீர் தொட்டி புனே நகரின் பாதி பகுதிக்கு தண்ணீர் வழங்குகிறது.
மையம்|thumb|600x600px| பார்வதி மலையிலிருந்து புனே நகரத்தின் பனோரமா பார்வை
மலையின் பாதி வழியில் தென்கிழக்கு பகுதியில் ஒரு பழைய புத்த குகை உள்ளது. முடிக்கப்படாவிட்டாலும், இது பாடலேசுவர் குகைகளுக்கு சமகாலம் என்று நம்பப்படுகிறது.

## மேற்கோள்கள்

## புற இணைப்புகள்

பகுப்பு:Coordinates on Wikidata
பகுப்பு:புனேயிலுள்ள இந்துக் கோயில்கள்
கிடங்கு தெரு

**வெல்டு குவே** அல்லது **கிடங்கு தெரு** (ஆங்கிலம்: *Weld Quay*; மலாய்: *Pengkalan Weld* சீனம்; 海墘) என்பது மலேசியா, பினாங்கு ஜார்ஜ் டவுன் நகரின் கிழக்குக் கரையோரத்தில் அமைந்துள்ள ஒரு கடற்கரை சாலையாகும். 

நியூசிலாந்தின் பிரதம மந்திரியின் (*Prime Minister of New Zealand*) பெயரால் பெயரிடப்பட்ட உலகெங்கிலும் உள்ள ஒரு சில இடங்களில் இதுவும் ஒன்றாகும். இந்தச் சாலை துன் டாக்டர் லிம் சோங் யூ விரைவுச்சாலை (*Tun Dr. Lim Chong Eu Expressway*), லைட் சாலை (*Light Street*) மற்றும் நகரின் மையத்தில் உள்ள கடற்கரை தெருவுடன் (*Beach Street*) இணைக்கிறது.

## பொது

19-ஆம் நூற்றாண்டின் பிற்பகுதியில் ஜார்ஜ் டவுனில் ஒரு பெரிய நில மீட்பு திட்டத்தின் (*Land Reclamation Project*) ஒரு பகுதியாக கிடங்கு தெரு உருவாக்கப்பட்டது. அந்த நில மீட்பு திட்டத்தினால் கடற்கரையை மேலும் கிழக்கு நோக்கி தள்ளப்பட்டது. 

இப்போது நகரின் யுனெஸ்கோ உலக பாரம்பரிய தளத்தின் (*UNESCO World Heritage Site*) ஒரு பகுதியாக, சுவெட்டன்காம் பையர் (*Swettenham Pier*) மற்றும் ராஜா துன் ஊடா பெர்ரி முனையம் (*Raja Tun Uda Ferry Terminal*) போன்ற முக்கிய போக்குவரத்து மையங்கள் இன்றும் கிடங்கு தெருவில் அமைந்துள்ளன .

## சொற்பிறப்பியல்

தமிழில், இந்த இடம் கிடங்கு தெரு (*Kitangu Street*) என்று அழைக்கப்படுகிறது. பிரித்தானிய காலத்தில் இது முக்கிய துறைமுகமாக இருந்ததால், இந்த இடத்தில் நிறைய கிடங்குகள் அமைந்து இருந்தன. 

1864-இல் நியூசிலாந்தின் பிரதமராக பொறுப்பு வகித்த பிரடெரிக் வெல்ட் (*Frederick Weld*) என்பவரின் நினைவாக வெல்ட் குவே (*Weld Quay*) எனப் பெயரிடப்பட்டது.

## நினைவிடங்கள்

* சுவெட்டன்காம் பையர் (*Swettenham Pier*)
* ராஜா துன் ஊடா பெரி முனையம் (*Raja Tun Uda Ferry Terminal*)
* கூட்டமைப்பு மலாய் மாநில இரயில்வே கட்டிடம் (*Federated Malay States Railways Building*)

## சான்றுகள்

பகுப்பு:மலேசியாவில் உள்ள சாலைகள்
பகுப்பு:ஜார்ஜ் டவுன், பினாங்கு
சுதிர் இலட்சுமணராவ் பர்வே

**சுதிர் இலட்சுமண்ராவ் பர்வே** (*Sudhir Laxmanrao Parwe*) என்பவர் மகாராட்டிர மாநிலத்தினைச் சேர்ந்த அரசியல்வாதி ஆவார். இவர் 13வது மகாராட்டிர சட்டப் பேரவையின் உறுப்பினர் ஆவார். இவர் உம்ரெட் சட்டமன்றத் தொகுதியினைப் பிரதிநிதித்துவப்படுத்தினார். இவர் பஞ்சாயத்து ராஜ் குழுவின் (மாநில அமைச்சர் அந்தஸ்து), மகாராஷ்டிரா சட்டமன்றத்தின் தலைவராக 2017 முதல் 2019 வரை இருந்தார். இவர் பாரதிய ஜனதா கட்சியைச் சேர்ந்தவர். பர்வே 2009-ல் வென்ற இடத்தைத் தக்க வைத்துக் கொண்டார். இவர் அப்போதும் பாரதிய ஜனதா கட்சியிலேயே பணியாற்றினார்.

## சர்ச்சை
ஏப்ரல், 2015-ல்,ஆரம்ப பள்ளி ஆசிரியரை அறைந்ததற்காக பர்வேக்கு இரண்டு ஆண்டுகள் சிறைத்தண்டனை விதிக்கப்பட்டது. இந்த தண்டனையை எதிர்த்து மேல்முறையீடு செய்து பிணைப் பெற்றுள்ளார். பர்வே  2005-ல் கார்கோவ் ஜில்லா பரிஷத் தொகுதியின் உறுப்பினராக இருந்தார். அப்போது தலைமை ஆசிரியர் ஒருவர் பள்ளியின் பெண் ஊழியரிடம் தவறாக நடந்து கொண்டார். இதற்காக அத்தலைமையாசிரியரை அடித்த வழக்கில் இத்தண்டனை வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
ஆர்எச்பி வங்கி

**ஆர்எச்பி வங்கி** அல்லது **ரசீட் உசேன் வங்கி** **(MYX: 1066)** (மலாய்: *Bank RHB*; ஆங்கிலம்: *RHB Bank Berhad* அல்லது *Rashid Hussain Bank*); என்பது மலேசியா, கோலாலம்பூரில் தலைமையிடமாகக் கொண்டு 1994-ஆம் ஆண்டில் தோற்றுவிக்கப்பட்ட வங்கி ஆகும். 

மலேசியாவின் மிகப்பெரிய வங்கிகளில் இதுவும் ஒன்றாகும்.  மலேசியாவில் 180-க்கும் மேற்பட்ட கிளைகளைக் கொண்டுள்ளது. மற்றும் தனிநபர்கள், சிறு வணிகங்கள் மற்றும் உயர்மட்ட வணிக நிறுவனங்களுக்கு பலவகையான வங்கிச் சேவைகளை வழங்கி வருகிறது..

## பொது

மலேசியாவில், இசுலாமிய வங்கிச் சேவைகளை வழங்கி வரும் சில வங்கிகளில் ஆர்எச்பி வங்கியும் ஒன்றாகும். அதன் துணை நிறுவனமான ஆர்எச்பி இசுலாமிய வங்கி (*RHB Islamic Bank Berhad*) மூலமாக அந்தச் சேவைகளை வழங்கி வருகிறது.

ஆர்எச்பி வங்கி மலேசியப் பங்குச் சந்தையில் (*Bursa Malaysia*) பட்டியலிடப்பட்டு உள்ளது. 2022 ஆகத்து மாத நிலவரப்படி RM 24.77 பில்லியன்  மூலதனத்தைக் கொண்டுள்ளது.

## வரலாறு
 
ஆர்எச்பி வங்கி என்பது ஆர்எச்பி கெப்பிட்டல் (*RHB Capital*) நிறுவனத்தின் துணை நிறுவனமாகும். ஆர்எச்பி வங்கி மூன்று வங்கிகளின் இணைப்புகளில் உருவானது. 

* 1997 - **குவாங் யிக் வங்கி** (*Kwong Yik Bank Berhad*)
* 1999 - **சைம் வங்கி** (*Sime Bank Berhad*) 
* 2003 - **உத்தாமா வங்கி** - (*Bank Utama Malaysia*) 

### மூன்று வங்கிகளின் இணைப்புகள் வரலாறு

* குவாங் யிக் வங்கி (*Kwong Yik Bank*) 1913-இல் கோலாலம்பூரில் நிறுவப்பட்டது. இது மலாயாவின் முதல் உள்ளூர் வங்கியாகும். வங்கியின் இணை நிறுவனர்களில் சான் விங், சியோங் யோக் சோய், லோக் யூ ஆகியோர் அடங்குவர். 

* 1997-இல், குவாங் யிக் வங்கி; டிசிபி வங்கியுடன் (*DCB Bank*) இணைக்கப்பட்டது. அந்த நேரத்தில் நாட்டின் மிகப்பெரிய வங்கி இணைப்பாக அது அமைந்தது.

* யுனைடெட் மலாயன் கார்ப்பரேசன் வங்கி ("United Malayan Banking Corporation") 1959-இல் நிறுவப்பட்டது. மலாயாவில் முதல் வணிக வங்கியாக மாறியது. இது அதிகாரப் பூர்வமாக 1960-இல் திறக்கப்பட்டது.

*1996-இல், யுனைடெட் மலாயன் கார்ப்பரேசன் வங்கி; சைம் டார்பி வங்கியின் (*Sime Darby Bank*) ஒரு பகுதியாக மாறியது. சிம் பெர்காட் வங்கி (*Sime Bank Berhad*) என மறுபெயரிடப்பட்டது. 1999-இல், சிம் பெர்காட் வங்கி; ஆர்எச்பி வங்கியுடன் இணைக்கப்பட்டது. 

* பேங்க் உத்தாமா (*Bank Utama*) 1976-இல் உருவாக்கப்பட்டது. 1998-இல் பேங்க் உத்தாமா; கெவாங்கான் உத்தாமா பெர்காட் வங்கியுடன் (*Kewangan Utama Berhad*) இணைக்கப்பட்டது. 2003-இல், ஆர்எச்பி வங்கி; பேங்க் உத்தாமா வங்கியுடன் இணைக்கப்பட்டது.

## சான்றுகள்

## வெளி இணைப்புகள்

பகுப்பு:மலேசிய வங்கிகள்
பகுப்பு:மலேசிய நிறுவனங்கள்
பகுப்பு:வங்கியியல்
மலேசிய இளைஞர் விளையாட்டுத்துறை அமைச்சு

**மலேசிய இளைஞர் விளையாட்டுத்துறை அமைச்சு** அல்லது **இளைஞர் மற்றும் விளையாட்டுத்துறை அமைச்சு (மலேசியா)** (மலாய்: *Kementerian Belia dan Sukan Malaysia* (**KBS**); ஆங்கிலம்: *Ministry of Youth and Sports Malaysia*) என்பது மலேசிய அரசாங்க அமைச்சுகளில் ஒன்றாகும். இந்த அமைச்சு இளைஞர்கள், விளையாட்டு, பொழுதுபோக்கு, ஓய்வு நடவடிக்கைகள், விளையாட்டு அரங்கங்கள், இளைஞர் மேம்பாடு மற்றும் இளைஞர் அமைப்புகளுக்குப் பொறுப்பாகும்.

## வரலாறு

மலேசிய இளைஞர் விளையாட்டுத்துறை அமைச்சின் ஆரம்பக் கால உருவாக்கம் 1953-இல் மக்கள் நலன் திணைக் களத்தின் (*Department of Public Welfare*) கீழ் ஒரு கலாசாரப் பிரிவாகத் (*Culture Division*) தொடங்கியது. அந்த நேரத்தில், மலேசியாவின் இளைஞர் விவகாரங்கள்; மற்றும் அவர்கள் தொடர்பான அனைத்து விசயங்களைக் கையாளும் பொறுப்பு; அந்தக் கலாசாரப் பிரிவுக்கு வழங்கப்பட்டது.

பின்னர் 1964-இல், அந்தக் கலாசாரப் பிரிவு தகவல் அமைச்சின் (*Ministry of Information*) கீழ் கொண்டு வரப்பட்டது. பின்னர் அந்தத் தகவல் அமைச்சின் கீழ் ஓர் இளைஞர் பிரிவு; மற்றும் ஒரு விளையாட்டு பிரிவும் (*Sports Division*) உருவாக்கப்பட்டது.

### கலாசாரம், இளைஞர் மற்றும் விளையாட்டுத்துறை அமைச்சு

மலேசிய இளைஞர் விளையாட்டுத்துறை அமைச்சு; 15 மே 1964-இல் தேசிய இளைஞர் தினக் கொண்டாட்ட நிகழ்ச்சியில் (*National Youth Day*) அறிமுகமானது. 1972-இல், மலேசிய இளைஞர் விளையாட்டுத்துறை அமைச்சில், கலாசாரப் பிரிவு எனும் ஒரு பிரிவும் இணைக்கப்பட்டது.

அதனால் மலேசிய இளைஞர் விளையாட்டுத்துறை அமைச்சு (*Ministry of Youth and Sports*); கலாசாரம், இளைஞர் மற்றும் விளையாட்டுத்துறை அமைச்சு (*Ministry of Culture, Youth and Sports*) எனப் பெயர் மாற்றம் கண்டது. 1987-ஆம் ஆண்டு வரை அந்தப் பெயர் மாற்றம் நீடித்தது.

அதன் பின்னர் கலாசாரப் பிரிவு; வேறு ஓர் அமைச்சான கலாசாரம், கலை மற்றும் சுற்றுலா அமைச்சின் (*Ministry of Culture, Arts and Tourism*) கீழ் கொண்டு வரப்பட்டது. அப்போது இருந்து (1987), மலேசிய இளைஞர் விளையாட்டுத்துறை அமைச்சு அதன் அசல் பெயருக்கு மாற்றப்பட்டது. இன்று வரை அப்படியே அழைக்கப் படுகிறது.

## அமைப்பு
* இளைஞர் மற்றும் விளையாட்டுத்துறை அமைச்சர்
** இளைஞர் மற்றும் விளையாட்டுத்துறை துணை அமைச்சர்
*** பொதுச் செயலாளர்
**** பொதுச் செயலாளரின் அதிகாரத்தின் கீழ்
***** தேசிய இளைஞர் மற்றும் விளையாட்டு துறை
****** ராக்கான் மூடா (Rakan Muda) அபிவிருத்தி பிரிவு
****** இளைஞர் மேம்பாட்டு பிரிவு
****** விளையாட்டு மேம்பாட்டு பிரிவு
****** மாநில இளைஞர் மற்றும் விளையாட்டுத் துறைகள்
***** விளையாட்டு ஆணையர் அலுவலகம்
***** சட்ட ஆலோசகர் அலுவலகம்
***** உள் தணிக்கை பிரிவு
***** இளைஞர் அலுவலகப் பதிவாளர்
***** மேலாண்மை தொடர்புக் குழு
***** ஒருமைப்பாடு அலகு
***** கடல் விளையாட்டுச் செயலகம்
***** 2050 தேசிய உருமாற்றச் செயலகம்
***** ஊக்கமருந்து எதிர்ப்பு (Anti-Doping) பிரிவு
***** தேசிய விளையாட்டு கவுன்சில்
***** மலேசியா அரங்கம் நிறுவனம்
***** தேசிய விளையாட்டுப் கழகம்
***** இளைஞர் ஆராய்ச்சி நிறுவனம் மலேசியா
**** துணைப் பொதுச் செயலாளர் (மேலாண்மை)
***** மனித வள மேலாண்மை பிரிவு
***** தகவல் மேலாண்மை பிரிவு
***** மேலாண்மை சேவைகள் பிரிவு
***** நிதி பிரிவு
***** அபிவிருத்தி பிரிவு
***** கணக்குப் பிரிவு
**** துணைப் பொதுச் செயலாளர் (Strategic)
***** கொள்கை மற்றும் திட்டமிடல் பிரிவு
***** அனைத்துலக உறவுகள் பிரிவு
***** இளைஞர் திறன் மேம்பாட்டுப் பிரிவு
****** IKTBN/IKBN

## குறிப்புகள்

## வெளி இணைப்புகள்
* Ministry of Youth and Sports of Malaysia Official Website 
* 
* 
* 

பகுப்பு:மலேசிய அமைச்சுகள்
பகுப்பு:புத்ராஜெயா
ஸ்டாண்டர்ட் சார்ட்டர்டு

thumb|லண்டனில் தலைமையகம்
thumb|மலேசியாவின் பினாங்கில் உள்ள ஜார்ஜ் டவுனில் உள்ள ஸ்டாண்டர்ட் சார்ட்டர்ட் வங்கி கட்டிடம்
ஸ்டாண்டர்ட் சார்ட்டர்ட் என்பது நுகர்வோர், பெருநிறுவன மற்றும் நிறுவன வங்கி மற்றும் கருவூல சேவைகளில் செயல்படும் ஒரு பன்னாட்டு வங்கியாகும். யுனைடெட் கிங்டமில் தலைமையகம் இருந்தாலும், இது இங்கிலாந்தில் சில்லறை வங்கியை நடத்துவதில்லை, மேலும் அதன் லாபத்தில் 90% ஆசியா, ஆப்பிரிக்கா மற்றும் மத்திய கிழக்கு நாடுகளில் இருந்து வருகிறது.

ஸ்டாண்டர்ட் சார்ட்டர்டு லண்டன் பங்குச் சந்தையில் முதன்மைப் பட்டியலைக் கொண்டுள்ளது மற்றும் இது FTSE 100 குறியீட்டின் ஒரு அங்கமாகும். இது ஹாங்காங் பங்குச் சந்தை, இந்தியாவின் தேசிய பங்குச் சந்தை மற்றும் OTC சந்தைகள் குழு பிங்க் ஆகியவற்றில் இரண்டாம் நிலை பட்டியல்களைக் கொண்டுள்ளது. இதன் மிகப்பெரிய பங்குதாரர் சிங்கப்பூர் அரசுக்கு சொந்தமான டெமாசெக் ஹோல்டிங்ஸ் ஆகும்.

ஸ்டாண்டர்ட் சார்ட்டர்டின் குழுமத் தலைவர் ஜோஸ் வினால்ஸ் ஆவார். பில் விண்டர்ஸ் குழுமத்தின் தற்போதைய தலைமை நிர்வாகி ஆவார்.
## பெயர் சொற்பிறப்பியல்
ஸ்டாண்டர்ட் சார்ட்டர்டு என்ற பெயர் 1969 இல் இணைக்கப்பட்ட இரண்டு வங்கிகளின் பெயர்களிலிருந்து வந்தது: இந்தியா, ஆஸ்திரேலியா மற்றும் சீனாவின் பட்டய வங்கி மற்றும் பிரித்தானிய தென்னாப்பிரிக்காவின் ஸ்டாண்டர்ட் வங்கி
## References

பகுப்பு:வங்கியியல்
பகுப்பு:இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
இராப் மைல்சு

**இராப் மைல்சு** (பிறப்பு: சூலை 23, 1957) என்பவர் மைக்ரோசாப்டின் மிகப் பெறுமதிவாய்ந்த வல்லுனர்களில் ஒருவர் ஆவார். இவர் ஹல் பல்கலைக்கழகத்தில் நிரல் மொழி (சி சாப்) மற்றும் மென்பொருட் பொறியியலில் விரிவுரையாளராகவும் இருந்துள்ளார்.

இராப் சி சாப், எக்ஸ்என்ஏ, விண்டோசு செல்லிடைத் தொலைப்பேசி மேம்பாடு மற்றும் உட்பதித்த மேம்பாடு குறித்து நெட் மைக்ரோ கட்டமைப்பு பயன்படுத்தி உலகளவில் பல்வேறு உரைகளை வழங்கியுள்ளார் இராப் எக்சு என் ஏ புத்தகம் ஒன்றை எழுதியுள்ளார். மேலும் டொனால்ட் தாம்சனுடன் நெட் மைக்ரோ ப்ரேம்வொர்க் என்னும் புத்தகத்தினையும் எழுதியுள்ளார்.

இராப் பலமுறை வருடாந்திர மைக்ரோசாப்ட் *இமேஜின் கோப்பை*யின் நடுவர் குழுவில் உறுப்பினராக இருந்துள்ளார். 2009-ல், இராப் மென்பொருள் வடிவமைப்பு போட்டியின் "தலைவராக" தேர்ந்தெடுக்கப்பட்டார்.

இராப் தற்போது தி சி4டிஐ பீட்டாவில் ஹல் எண்ணிம குழுமத்தின் ஒரு பகுதியாக மாதாந்திர அர்டுயினோ வன்பொருள் குழுமத்தை நடத்துகிறார்.

## நூல் பட்டியல்

* *Microsoft XNA Game Studio 2.0: Learn Programming Now!*, Rob Miles. Microsoft Press, 2008 
* *Microsoft XNA Game Studio 3.0: Learn Programming Now!*, Rob Miles. Microsoft Press, 2009 
* *Embedded Programming with the Microsoft .NET Micro Framework*, Donald Thompson, Rob Miles. Microsoft Press, 2007 
* *More Microsoft XNA Game Studio 3.0: Create Great Games: Learn Programming Now!*, Rob Miles. Microsoft Press, 2009 
* *Learn C# Now Toolkit*, John Sharp, Rob Miles (Author). Microsoft Press, 2008 
* *Introduction to Programming Through Game Development Using Microsoft XNA Game Studio*, Rob Miles. Microsoft Press, 2009 
* *Uml & Java for Software Development*, Rob Miles. John Wiley & Sons, 2001 

## மேற்கோள்கள்

## வெளி இணைப்புகள்

* robmiles.com - தனிப்பட்ட வலைப்பதிவு

பகுப்பு:1957 பிறப்புகள்
பகுப்பு:பிரித்தானிய அறிவியல் எழுத்தாளர்கள்
பகுப்பு:வாழும் மக்கள்
பீட்டர் ஏ. இசுடாட்

**பீட்டர் ஏ. இசுடாட்** (*Peter A. Stott*) என்பவர் காலநிலை அறிவியல் அறிஞர் ஆவார். இவர் ஐக்கிய இராச்சியத்தின், எக்சிடெரில் உள்ள வானிலை அலுவலகத்தில் காலநிலை கணிப்பு மற்றும் ஆராய்ச்சிக்கான ஆட்லி மையத்தின் காலநிலை கண்காணிப்பு மற்றும் பண்புக்கூறு குழுவை வழிநடத்துபவர் ஆவார். இவர் காலநிலை மாற்றத்திற்கான மானுடவியல் மற்றும் இயற்கை காரணங்களில் நிபுணத்துவம் பெற்றவர்.

இவர் 2007-ல் வெளியிடப்பட்ட ஏஆர்4க்காக, காலநிலை மாற்றம் தொடர்பான செயற்குழு I அறிக்கையின் அத்தியாயம் 9 இன் அரசுகளுக்கிடையேயான குழுவின் முதன்மை ஆசிரியராக இருந்தார், மேலும் காலநிலை ஆய்விதழாலன் *ஜர்னல் ஆப் கிளைமேட்டின்* தொகுப்பாசிரியராகவும் உள்ளார்.

இசுடாட் துர்காம் பல்கலைக்கழகத்தில் கணிதத்தில் இளங்கலைப் பட்டம் பெற்றுள்ளார். கேம்பிரிச்சுப் பல்கலைக்கழகத்தில் கணித டிரிபோசின் மூன்றாம் பகுதியினை முடித்துள்ளார். செர்னோபில் பேரழிவின் சுற்றுச்சூழல் விளைவுகளின் வளிமண்டல மாதிர்க் கணிப்பு பணிக்காக லண்டன் இம்பீரியல் கல்லூரியில் முனைவர் பட்டம் பெற்றார். முனைவர் பட்ட ஆராய்ச்சிக்குப் பிறகு இவர் எடின்பரோ பல்கலைக்கழகத்தில் ஓசோன் அடுக்கு சிதைவு குறித்து முதுநிலை ஆராய்ச்சியை மேற்கொண்டார்.

2021ஆம் ஆண்டில், இவர் "*ஹாட் ஏர்: த இன்சைட் ஸ்டோரி ஆப் தி பேட்டில் அகென்ஸ்ட் க்ளைமேட் சேஞ்ச் டினைல்*" என்ற புத்தகத்தை வெளியிட்டார், இது காலநிலை நெருக்கடியின் இருப்பை மறுக்க அல்லது குறைத்து மதிப்பிடுவதற்கான பல தசாப்தங்களாக நீடித்த போராட்டத்தின் முழுமையான ஆய்வாகும். இவர் 2022 ஆர் எச்ய் எல் கிறிசுடோபர் பிளாண்ட் புத்தக பரிசுக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* டாக்டர் பீட்டர் ஸ்டாட், வானிலை அலுவலகம்

பகுப்பு:வாழும் மக்கள்
பகுப்பு:காலநிலையியலாளர்கள்
டவுனிங் சாலை, ஜார்ஜ் டவுன்

**டவுனிங் சாலை** (ஆங்கிலம்: *Downing Street*; மலாய்: *Lebuh Downing* சீனம்; 唐宁街) என்பது மலேசியா, பினாங்கு ஜார்ஜ் டவுன் நகரில் உள்ள ஒரு சிறிய தெரு ஆகும். 

ஐக்கிய இராச்சியத்தின் பிரதமரின் அதிகாரப்பூர்வ இல்லம் அமைந்துள்ள இலண்டனின் புகழ்பெற்ற டவுனிங் சாலைப் பெயருடன் (*London's Downing Street*); பினாங்கு டவுனிங் சாலையும் பெயரைப் பகிர்ந்து கொள்கிறது. உலகளாவிய நிலையில் டவுனிங் சாலைப் பெயரைப் பகிர்ந்து கொள்ளும் சில இடங்களில் பினாங்கு, டவுனிங் சாலையும் ஒன்றாகும்.

19-ஆம் நூற்றாண்டின் பிற்பகுதியில் இந்தச் சாலை உருவாக்கப்பட்டது. நீரிணை குடியேற்றங்கள் அரசாங்கம் டவுனிங் சாலையில் ஒரு நிர்வாக வளாகத்தைக் கட்டியது. இவ்வாறு, இலண்டனில் உள்ளது போல், ஜார்ஜ் டவுனில் உள்ள டவுனிங் தெரு ஒரு காலத்தில் பினாங்கு அரசாங்கத்தின் நிர்வாக மையமாக இருந்தது..

## வரலாறு

thumb|அரசாங்க அலுவலகங்களில் எஞ்சியிருக்கும் ஒரே பகுதி பினாங்கு இசுலாமிய மன்ற அலுவலகங்களாக மாற்றப்பட்டன

இந்த டவுனிங் சாலைப் பகுதி 1880-களில் ஒரு பெரிய நில மீட்பு திட்டத்தின் மூலமாக உருவாக்கப்பட்டது;.ஜார்ஜ் டவுனின் குடிமைப் பகுதியின் ஒரு பகுதியாகக் கருதப்பட்டது. அரசாங்க அலுவலகங்களைத் தவிர, பிரித்தானிய அதிகாரிகள் டவுனிங் தெருவில் கல்வித் துறை, கருவூல அலுவலகம் மற்றும் இந்திய குடிவரவுக் கிடங்கு போன்ற நிர்வாகக் கட்டிடங்களையும் கட்டினார்கள். 

நிர்வாக செயல்பாடுகளின் காரணமாக், டவுனிங் தெரு, பினாங்கின் நீரிணை குடியேற்றத்தின் (*Straits Settlements*) நிர்வாக மையமாக மாற்றியது.

### பினாங்கின் நிர்வாக இதயம்

இருப்பினும், இந்தக் காலனித்துவ கட்டிடக் கலையின் பெரும்பகுதி இரண்டாம் உலகப் போரின் போது அழிக்கப்பட்டது. சப்பானிய மற்றும் நேச நாட்டு குண்டுவீச்சு விமானங்கள் (*Japanese and Allied Bombers*) இந்த குறிப்பிட்ட இடத்தை பினாங்கின் நிர்வாக இதயம் (*Penang's Administrative Heart*) என்ற முக்கியத்துவத்தின் காரணமாக மீண்டும் மீண்டும் தாக்கின. 

இதனால் அரசாங்க அலுவலகங்கள் கிட்டத்தட்ட மொத்தமாக அழிக்கப்பட்டன. இன்று வரை அரசு அலுவலகங்களில் ஒரு பகுதி மட்டுமே உள்ளது. முந்தைய பிரித்தானிய அரசாங்க அலுவலகங்கள் இருந்த இடத்தில், இப்போது பினாங்கு இசுலாமிய மன்ற அலுவலகங்கள் (*Penang Islamic Council Offices*) மட்டுமே உள்ளன.

## சான்றுகள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:ஜார்ஜ் டவுன், பினாங்கு
எடுவார்டு காய்னெசு

**எட்வார்டு காய்னெசு அல்லது கைன்சு** *(Edward Haynes* or *Haines)*  (அண். 1683– அண். 1708)  இங்கிலாந்து அரசு வானியலாளர் ஆவார். இவர் அரசக் கழக வானியலாளரும் ஆவார்]].

இவர்1682 பிப்ரவரி, 11 இல் இலண்டன் பேசிங் சந்தில் இருந்து நிலா ஒளிமறைப்பை  நோக்கினார். அதே நேரத்தில் அந்நிகழ்ச்சியை எட்மாண்டு ஆல்லே,  ஜான் பிளேம்சுடீடு ஆகியவரும் கிரீன்விச்சில் இருந்து நோக்கியுள்ளனர். கைன்சு அரசக் கழக ஆய்வுறுப்பினராக 1683 மே, 2இல் தேர்ந்தெடுக்கப்பட்டார். இதற்கு  எட்மண்டு ஆல்லே,  ஜான் பிலேம்சுடீடு ஆகிய  இருவரும் பரிந்துரைத்தனர்.

இறை நம்பிக்கையற்ற கைன்சு இளவல் எடுமண்டு காலமி மடத்தில் இருந்தார். காலமி  அப்போது கெர்ட்டுபோர்டுசயரில் இருந்த தாத்தெரிட்ஜில் இறந்தார். பிறகு தாத்தெரிட்ஜின் இலண்டனுக்கு மேற்கே உள்ள தொலைவு நோக்கிடுவழி கணக்கிடப்பட்டது தொலைவு.

## குறிப்புகள்

பகுப்பு:1683 பிறப்புகள்
பகுப்பு:1708 இறப்புகள்
பகுப்பு:ஆங்கிலேய வானியலாளர்கள்
மூன்றாம் அந்தியோகஸ்

**பேரரசர் மூன்றாம் அந்தியோகஸ்** (**Antiochus III the Great**)  (கிமு 2413 சூலை 187) கிரேக்க எலனியக் காலத்திய 6வது செலூக்கியப் பேரரசர் ஆவார். இவர் கிமு 222 முதல் கிமு 187 வரை செலூக்கியப் பேரரசை 36 ஆண்டுகள் ஆட்சி செய்தார். இவர் சூசா நகரத்தை தலைநகரானக் கொண்டு தற்கால சிரியா, இஸ்ரேல், பாலஸ்தீனம், ஜோர்டான்,லெபனான், இராக், ஈரான்  உள்ளிட்ட மெசொப்பொத்தேமியாவை  ஆட்சி செய்தார். இவரின் மகள் முதலாம் கிளியோபாட்ரா எகிப்தின் தாலமி வம்ச பார்வோன் ஐந்தாம் தாலமியை மணந்தவர்.  இவரது ஆட்சியின் இறுதியில் கிமு 190-189ல் உரோமானியர்களுடன்  நடைபெற்ற மாக்னீசியா போரில் மூன்றாம் ஆந்தியோகஸ் படைகள் தோற்றது.

## இதனையும் காண்க
* எலனியக் காலம்
* செலூக்கஸ் நிக்காத்தர் 
* செலூக்கியப் பேரரசு
* மூன்றாம் கிளியோபாட்ரா

## மேற்கோள்கள்

## உசாத்துணை
*
*
*
*
*
*
* 
*
*
*
*
*
*

## வெளி இணைப்புகள்

*Antiochus III "the Great" entry in historical sourcebook by Mahlon H. Smith
*Antiochus III entry in 'Seleucid Genealogy' 

பகுப்பு:பண்டைய கிரேக்க நபர்கள்
முதன்மை ஆய்வாளர்

**முதன்மை ஆய்வாளர்** (*Principal investigator*) என்பது பல நாடுகளில் சுயாதீனமான ஆய்வு நிதி வைத்திருப்பவர் மற்றும் ஆய்வு நிதிக்காக ஆய்வுத் திட்டத்திற்கான முன்னணி ஆராய்ச்சியாளரைக் குறிக்கிறது. பொதுவாக ஆய்வக ஆய்வு அல்லது மருத்துவ சோதனை போன்ற அறிவியல் ஆய்வுகளில் இத்தகை பதவி பயன்படுத்தப்படுகிறது. இந்த சொற்றொடர் பெரும்பாலும் "ஆய்வகத்தின் தலைவர்" அல்லது "ஆராய்ச்சி குழு தலைவர்" என்பதற்கு ஒத்த பொருளாகவும் பயன்படுத்தப்படுகிறது. அறிவியலில் வெளிப்பாடு பொதுவானது என்றாலும், இறுதி முடிவுகளை எடுக்கும் நபர் அல்லது நபர்களுக்கு இது பரவலாகப் பயன்படுத்தப்படுகிறது. இவரே கொடுக்கப்பட்ட ஆராய்ச்சி திட்டத்திற்கான நிதி மற்றும் செலவினங்களை மேற்பார்வையிடுபவர் ஆவார்.

ஒரு இணை ஆய்வாளர் ஆராய்ச்சி திட்டத்தின் மேலாண்மை மற்றும் தலைமைத்துவத்தில் முதன்மை ஆய்வாளருக்கு உதவி புரிபவர் ஆவார். முதன்மை ஆய்வாளருக்கு உதவ ஒன்றுக்கு மேற்பட்ட இணை ஆய்வாளர்கள் இருக்கலாம்.

## கூட்டாட்சி நிதி
ஐக்கிய அமெரிக்காவின் தேசிய நலக் கழகம் அல்லது தேசிய அறிவியல் அறக்கட்டளை போன்ற ஆய்வு நிதியினை நல்கும் நிறுவனங்களைப் பொறுத்தமட்டில் நிதியளிக்கப்பட்ட திட்டத்தை முடிப்பதற்கும், ஆராய்ச்சி மற்றும் அறிக்கையிடலுக்கும் நேரடிப் பொறுப்பை ஏற்கும் நபர் முதன்மை ஆய்வாளர் ஆவார். சிறிய திட்டங்களைப் பொறுத்தவரையில் (1–5 நபர்களை உள்ளடக்கியது), முதன்மை ஆய்வாளர் இத்திட்டத்தினை உருவாக்கியவர் ஆவார். ஆனால் பெரிய ஆய்வுத் திட்டங்களைப் பொறுத்த வரையில் முதன்மை ஆய்வாளர் தலைமையில் ஒரு குழு மூலம் ஆய்வுத் திட்டம் தயாரிக்கப்படுகிறது.

மருத்துவ ஆய்வின் பின்னணியில், ஓர் முதன்மை ஆய்வாளர் என்பது தேசிய நலக் கழகம் அல்லது பிற நிதி நிறுவனங்களின் மானியங்களுடன் பணிபுரியும் ஒரு கல்வியாளராக இருக்கலாம் அல்லது புதிய மருந்துகளின் பாதுகாப்பு மற்றும் செயல்திறனைப் பரிசோதிப்பதில் பணிபுரியும் மருந்து நிறுவனத்தின் ஒப்பந்ததாரராக இருக்கலாம்.

2000ஆம் ஆண்டில் அமெரிக்க உயிரியல் மருத்துவ ஆராய்ச்சி மானியத்தில் 20,458 முதன்மை ஆய்வாளர்கள் இருந்தனர். 2013-ல் இந்த எண்ணிக்கை 21,511ஆக இருந்தது.

## மேற்கோள்கள்

## ஆதாரங்கள்

* Casati, A. & Genet, C. (2014). "Principal Investigators as Scientific Entrepreneurs", *Journal of Technology Transfer*, 39 (1): 11–32

பகுப்பு:ஆய்வாளர்கள்
செலூசியா

**செலூசியா** (**Seleucia**), பேரரசர் அலெக்சாந்தரின் படைத்தளபதியான செலூக்கஸ் நிக்காத்தர்,	(கிமு 305–281) எலனியக் காலத்தில் செலூக்கியப் பேரரசின் தலைநகரமாக புதிய செலூசிய நகரத்தை, தற்கால ஈராக் நாட்டின் பாக்தாத் ஆளுநகரத்தில் பாயும் டைகிரிஸ் ஆற்றின் மேற்கு கரையில் கிமு 305ல் நிறுவப்பட்டது. செலூசியா நகரம் 5.5 சதுர கிலோ மீட்டர் பரப்பளவு கொண்டது. செலூக்கியப் பேரரசில் பொழிவுடன் விளங்கிய செலூசியா நகரம் படிப்படியாக வீழ்ச்சி அடைந்து  கிபி 165ல் முற்றிலும் சிதைந்து போனது. சிதைந்த இந்நகரத்தை 1927–1932, 1936–1937, 1964–1968 மற்றும்  1985–1989 ஆகிய ஆண்டுகளில் லெராய் வாட்டர்மென், கிளார்க் ஹோப்கின்ஸ், அந்தோனியா இன்வெர்நிஸ்சி மற்றும் ஜியோர்சியா குல்லினி போன்ற தொல்லியல் அறிஞர்களால் அகழாய்வு மேற்கொள்ளப்பட்டது.

## வரலாறு

### செலூக்கியப் பேரரசின் ஆட்சியில்

எலனியக் காலத்தில் செலூக்கியப் பேரரசர் செலூக்கஸ் நிக்காத்தர் கிமு நான்காம் நூற்றாண்டின் துவக்கத்தில் தனது இரண்டாவது தலைநகராக செலூசியா நகரத்தை நிறுவினார். புதிய செலூசிய நகரத்திற்கு பாபிலோன் நகரத்து குடிமக்கள் குடியேற்றப்பட்டனர்.இருப்பினும் இவரது முதன்மை தலைநகரம், தற்கால சிரியா-துருக்கியில் எல்லையில் இருந்த  அந்தியோக்கியா நகரம் ஆகும்.

### பார்த்தியப் பேரரசின் ஆட்சியில்

பாரசீகத்தின் பார்த்தியப் பேரரசர் முதலாம் அர்தசிர் (கிபி 211/2–224) ஆட்சிக் காலத்தில் செலுசியா நகரத்தில் தேவாலயங்கள் கட்டப்பட்டு கிறித்துவர்களின் வாழ்விடமாக மாறியது.

## இதனையும் காண்க
*பண்டைய அண்மை கிழக்கின் நகரங்கள்

## மேற்கோள்கள்

## உசாத்துணை
* 
* 
*Richard Talbert, Barrington Atlas of the Greek and Roman World, (), p.&nbsp;91.
**[[Oxford Classical Dictionary]]* *s. v.*
*L.T. Doty, A Cuneiform Tablet from Tell Umar, Mesopotamia, vol. XIII-XIV, pp.&nbsp;13–14 and 91-98, 1978–79
*G. Pettinato, Cuneiform Inscriptions Discovered at Seleucia on the Tigris», Mesopotamia, vol. V-VI, pp.&nbsp;49–66, 1970–71
*A. Invernizzi, Ten Years Research in the al-Mada'in Area. Seleucia and Ctesiphon, Sumer, vol. 32, pp.&nbsp;167–175, 1976

## மேலும் காண்க
*University of Turin excavation web site
*

பகுப்பு:மெசொப்பொத்தேமியா
பகுப்பு:எலனியக் காலம்
பகுப்பு:செலூக்கியப் பேரரசு
பகுப்பு:பார்த்தியப் பேரரசு
பகுப்பு:மெசொப்பொத்தேமியா
பகுப்பு:பண்டைய அண்மைக் கிழக்கின் நகரங்கள்
பகுப்பு:ஈராக்கின் தொல்லியற்களங்கள்
ஜபில்

**ஜபில்** ஒரு அமெரிக்க உலகளாவிய உற்பத்தி சேவை நிறுவனம். புளோரிடாவின் செயின்ட் பீட்டர்ஸ்பர்க்கின் கேட்வே பகுதியில் தலைமையகம் உள்ளது, இது தம்பா விரிகுடா பகுதியில் உள்ள மிகப்பெரிய நிறுவனங்களில் ஒன்றாகும்..  ஜபில் 30 நாடுகளில் சுமார் 100 ஆலைகளையும், உலகளவில் 260,000 பணியாளர்களையும் கொண்டுள்ளது.

பகுப்பு:நாசுடாக்கில் பட்டியிலடப்பட்டுள்ள நிறுவனங்கள்
பகுப்பு:வணிக நிறுவனங்கள்
கோலோவின்-சிவ்ட்சேவ் அட்டவணை

**கோலோவின் சிவ்ட்சேவ் அட்டவணை** (*Golovin–Sivtsev table*)() பார்வைத் திறனைப் பரிசோதிப்பதற்கான ஒரு தரப்படுத்தப்பட்ட அட்டவணை ஆகும். இதனை 1923-ல் சோவியத் கண் மருத்துவர்களான செர்ஜி கோலோவின் மற்றும் டி. ஏ. சிவ்ட்சேவ் ஆகியோர் உருவாக்கினர். சோவியத் ஒன்றியத்தில், இது இந்த வகையில் மிகவும் பொதுவான அட்டவணையாகும். மேலும் இது 2008ஆம் ஆண்டிற்குப் பின் பல நாடுகளில் பரவலாகப் பயன்பாட்டில் உள்ளது.

இந்த அட்டவணையில் இரண்டு பகுதிகள் உள்ளன. ஒவ்வொன்றிலும்  12 வரிசைகள் உள்ளன. இதில் பார்வை கூர்மை மதிப்பு 0.1 மற்றும் 2.0 இடையானதாக உள்ளது. இடது பகுதியில் சிரில்லிக் எழுத்துக்கள் Ш, Б, М, Н, К, Ы, மற்றும் И தொடர்ச்சியான வரிசையில் உள்ளது. அட்டவணையின் வலது பகுதி லேண்டால்ட் சி குறியீடுகளின் வரிசையைக் கொண்டுள்ளது. ஒவ்வொரு எழுத்தின் அகலமும் அதன் உயரத்திற்குச் சமம், மற்றும் வரையறைகள் நிலையானவை.ஒட்டுமொத்த அளவின்  இடைவெளிகளுடையன.

மதிப்பு *D*, ஒவ்வொரு வரிசையின் இடதுபுறத்திலும் சுட்டிக்காட்டப்பட்டுள்ளது. 1.0 பார்வைக் கூர்மை கொண்ட ஒரு நபர் தொடர்புடைய வரிசையைப் படிக்கக்கூடிய தூரத்தை மீட்டரில் கொடுக்கிறது. மதிப்பு *V*, வலதுபுறத்தில் சுட்டிக்காட்டப்பட்டுள்ளது. 5 மீட்டர் தூரத்திலிருந்து வரிசையைப் படிக்கத் தேவையான குறைந்தபட்ச பார்வைக் கூர்மையை அளிக்கிறது. முதல் வரிசையில் 70 மிமீ அளவு (V = 0.1) குறியீடுகள் உள்ளன. இரண்டாவது வரிசை, 35 மிமீ எனவும் கீழ் உள்ள மூன்றாவது வரிசை, 7 மிமீ (V = 1.0) எனவும் அதனை அடுத்தது 3.5 மிமீ (V = 2.0) எனவும் குறிக்கின்றது.

1 ஆர்க்மினிட் கோணத்தில் கருப்பு மற்றும் வெள்ளை வடிவத்தை அடையாளம் காண்பது 1.0 பார்வைக் கூர்மையாகக் கருதப்படுகிறது, இது 3.44 மீ தூரத்திற்கு 1 மிமீ ஆகும். 7 மிமீ அளவுள்ள ஒரு எழுத்து 1.4 மிமீ மாதிரி இடைவெளிகளைக் கொண்டுள்ளது, எனவே 5 மீ பார்வை தூரத்திற்கு மேல் அது சுமார் 1 கோணத்துளி கோணத்தைக் கொடுக்கிறது (atan(0.007/5/5)≈0.963').

## மேற்கோள்கள்

பகுப்பு:கண் மருத்துவம்
நல்லாம்பாளையம், கோயம்புத்தூர்

**நல்லாம்பாளையம்** என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 460 மீட்டர் உயரத்தில் அமைந்துள்ள நல்லாம்பாளையம் ஊரின் புவியியல் ஆள்கூறுகள் 11°02'57.8"N, 76°57'20.5"E (அதாவது, 11.049400°N, 76.955700°E) ஆகும்.
## அருகிலுள்ள ஊர்கள்
கோயம்புத்தூர், காந்திபுரம், டாடாபாத், ஆர். எஸ். புரம், சாய்பாபா காலனி, சிவானந்தா காலனி, ஆவாரம்பாளையம், கணபதி, கவுண்டம்பாளையம், துடியலூர், சின்னவேடம்பட்டி, பாப்பநாயக்கன் பாளையம், மணியகாரன்பாளையம் மற்றும் சித்தாபுதூர் ஆகியவை நல்லாம்பாளையத்துக்கு அருகிலுள்ள முக்கிய ஊர்களாகும்.
## போக்குவரத்து
### சாலைப் போக்குவரத்து
அரசு மற்றும் தனியார் போக்குவரத்து நிறுவனங்கள் மூலம் குறிப்பிடத்தக்க அளவில் நல்லாம்பாளையம் பகுதிக்கு பேருந்து சேவைகள் இயக்கப்படுகின்றன.
### தொடருந்து போக்குவரத்து
நல்லாம்பாளையத்திலிருந்து சுமார் 4.5 கி.மீ. தூரத்தில் கோயம்புத்தூர் வடக்கு தொடருந்து நிலையமும், சுமார் 7 கி.மீ. தொலைவில் 24 மணி நேரமும் சுறுசுறுப்பாகக் காணப்படும் கோயம்புத்தூர் சந்திப்பு தொடருந்து நிலையம் ஆகியவையும் உள்ளன.
### வான்வழிப் போக்குவரத்து
கோயம்புத்தூர் பன்னாட்டு வானூர்தி நிலையம், இங்கிருந்து சுமார் 15 கி.மீ. தொலைவில் உள்ளது. 
## கல்வி
### பள்ளி
அமிர்தா வித்யாலயம் என்ற தனியார் பள்ளி ஒன்று நல்லாம்பாளையத்தில் செயல்பட்டு வருகிறது. மாதா அமிர்தானந்தமயி மடம் கட்டுப்பாட்டிலுள்ளது இப்பள்ளி. இப்பள்ளி வளாகத்தில் பிரம்மஸ்தான ஆலயம் ஒன்று உள்ளது. இத்தலத்தின் பிரம்மஸ்தான மகோற்சவம் 2020 ஆம் ஆண்டு பிப்ரவரி மாதத்தில் நடைபெற்றது. இதில் இந்திய ஆன்மீகவாதியும், மாதா அமிர்தானந்தமயி மடத்தின் நிறுவனருமான மாதா அமிர்தானந்தமயி தேவி கலந்து கொண்டு சிறப்புரை ஆற்றினார். நாமக்கல் மாவட்டத்தில், 2022 ஆம் ஆண்டு டிசம்பர் மாதம், சி. பி. எஸ். இ. பள்ளிகளுக்கு இடையே மண்டல அளவில் நடைபெற்ற கபடி போட்டி மாணவர் பிரிவில் கலந்து கொண்ட நல்லாம்பாளையம் அம்ரித வித்யாலயம் பள்ளி மாணவர்கள்  வெற்றி பெற்று மூன்றாம் இடமும், மாணவிகள் பிரிவில், அப்பள்ளி மாணவிகள் வெற்றி பெற்று இரண்டாம் இடமும் பெற்று பள்ளிக்குப் பெருமை சேர்த்துள்ளனர். மாநகராட்சி ஆரம்பப் பள்ளி ஒன்றும் நல்லாம்பாளையத்திலுள்ளது.
## ஆன்மீகம்
### கோயில்
ஓம் என்ற அமைப்பில் கட்டப்பட்ட மாரியம்மன் கோயில் ஒன்று நல்லாம்பாளையத்திலுள்ளது.
## தொழில்
நல்லாம்பாளையம் மற்றும் அதன் அருகில் அமைந்துள்ள சபரி டிரேடிங் கார்ப்பரேஷன் மற்றும் எம். எம். கிச்சன் என்ஜினியரிங் பிரைவேட் லிமிடெட் ஆகியன சமையலறை சம்பந்தப்பட்ட உபகரணங்கள் தயாரிக்கின்றன.
## காவல்துறை
கவுண்டம்பாளையத்தில் விரைவில் அமையவிருக்கும் ஒரு காவல் நிலையம் மூலமாக நல்லாம்பாளையம், கவுண்டம்பாளையம் மற்றும் அவற்றின் சுற்றுப்புறப் பகுதிகள் பயனடைய இருக்கின்றன.
## அரசியல்
நல்லாம்பாளையம் பகுதியானது, கோயம்புத்தூர் வடக்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் அம்மன் கே. அர்ஜுனன். மேலும் இப்பகுதி, கோயம்புத்தூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக பி. ஆர். நடராஜன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

பகுப்பு:கோயம்புத்தூர்
முனைவர் பட்ட மேலாய்வாளர்

**முனைவர் பட்ட மேலாய்வாளர்** (*Postdoctoral researcher*) என்பவர் ஒருவர், தனது முனைவர் படிப்புகளை முடித்த பிறகு (பொதுவாக பிஎச்டி) தொழில் ரீதியாக ஆராய்ச்சி மேற்கொள்பவர் ஆவார். ஒரு முனைவர் பட்ட மேலாய்வாளரின் இறுதி இலக்கு, கல்வி, ஆராய்ச்சி அல்லது வேறு எந்தத் துறையிலும் ஒரு தொழிலைத் தொடர சிறந்த திறன்களைப் பெறக் கூடுதல் ஆராய்ச்சி, பயிற்சி அல்லது கற்பித்தலைத் தொடருவதாகும். இது ஒரு தற்காலிகப் பணியாகவோ அல்லது கல்வி நிலையங்களில் நியமனம் ஒன்றைப் பெறும் வரையிலானக் காலப் பணியாகவும் உள்ளது. சிறப்புப் பாடத்தில் நிபுணத்துவத்தை மேலும் அதிகரிக்கவும் சிலர் இப்பணியினை மேற்கொள்கிறார்கள். ஆராய்ச்சி குழுவை ஒருங்கிணைத்தல் மற்றும் புதிய திறன்கள் மற்றும் ஆராய்ச்சி முறைகளைப் பெறுதல் ஆகியவையும் இவர்களது நோக்கங்களில் அடங்கும். ஆய்வு நிறுவனத்தின் அறிவார்ந்த பணியை முன்னேற்றும் போது முனைவர் பட்ட மேலாய்வு பெரும்பாலும் இன்றியமையாததாகக் கருதப்படுகிறது. இவர்கள் சக மதிப்பாய்வு செய்யப்பட்ட ஆய்விதழ்கள் அல்லது ஆராய்ச்சி கருத்தரங்கம் மற்றும் மாநாடுகளில் தொடர்புடைய ஆய்வுமுடிவுகளை வெளியிடுவார்கள். சில நாடுகளில், முனைவர் பட்ட மேலாய்வு மேலும் முறையான தகுதிகள் அல்லது சான்றிதழ் பெற வழிவகுக்கின்றன. பிற நாடுகளில் இந்த வழக்கம் இல்லை.

முனைவர் பட்ட மேலாய்விற்கு நிதி நிறுவனங்கள் உதவித்தொகை வழங்குகின்றன. இத்தகைய ஆராய்ச்சி பதவிக்கான நியமனங்களில் ஆய்வு மேற்கொள்பவர் **முனைவர் பட்ட மேலாய்வு ஆராய்ச்சியாளர்**, **முதுநிலை ஆராய்ச்சியாளர்** அல்லது **முதுகலை ஆராய்ச்சி உதவியாளர்** என்று அழைக்கப்படலாம். முதுகலை ஆய்வாளர்கள் பொதுவாக முதன்மை ஆய்வாளர் ஒருவரின் மேற்பார்வையின் கீழ் பணிபுரிகின்றனர்.

## பணிப் பாதுகாப்பு
முனைவர் பட்ட மேலாய்வு ஆராய்ச்சியாளர்களின் பணியின் தன்மை காரணமாகவும், பல துறைகளில் முனைவர் பட்டம் பெறும் மாணவர்களின் எண்ணிக்கை அதிகமாக உள்ளதாலும் சில ஆய்வாளர்கள் நிச்சயமற்ற எதிர்காலத்தினை எதிர்கொள்கிறார்கள். பெரும் பகுதியினர் பதவிக்காலம் முழுவதையோ அல்லது தேர்ந்தெடுத்த ஆராய்ச்சித் துறையில் விரும்பத்தக்க ஆசிரியர் பதவியினைப் பெறுவதில்லை. எவ்வாறாயினும், 2022ஆம் ஆண்டு நிலவரப்படி, கோவிட் பெருந்தொற்றுக்கு விடையறுக்கும் வகையில் தொழிலாளர் சந்தையில் பரந்த மாற்றங்கள், விண்ணப்பதாரர்கள் பற்றாக்குறையால் குறைந்தது சில துறைகளில் முனைவர் பட்ட மேலாய்வு இடங்கள் நிரப்பப்படாமல் உள்ளன.

பெரும்பாலான இந்தியாவின் முதன்மையான பொறியியல், அறிவியல் மற்றும் மேலாண்மை நிறுவனங்கள் (இந்திய அறிவியல் நிறுவனம், இந்தியத் தொழில்நுட்பக் கழகங்கள், இந்திய அறிவியல் கல்வி மற்றும் ஆராய்ச்சி நிறுவனங்கள், இந்திய மேலாண்மை நிறுவனங்கள் மற்றும் அனைத்திந்திய மருத்துவ அறிவியல் கழகங்கள் முனைவர் பட்ட மேலாய்வு பதவிகளைக் கொண்டுள்ளன. இவர்களுக்கான ஆய்வு நிதியுதவி பொதுவாக மாதத்திற்கு 40,000 முதல் 70,000 இந்திய ரூபாயில் வழங்கப்படுகிறது. இந்தியச் சமூக அறிவியல் ஆராய்ச்சி கழகம் முனைவர் பட்டம் மேலாய்விற்கு ஆய்வு நிதியினை வழங்குகிறது.

## மேற்கோள்கள்

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:ஆய்வாளர்கள்
பிராக்கிபோடியசு

**பிராக்கிபோடியசு** (*Brachypodius*) என்பது சின்னான் குடும்பமான ***[[கொண்டைக்குருவி|பைக்னோனோடிடே]]*** பறவைப் பேரினமாகும்.

## வகைப்பாட்டியல்
*பிராக்கிபோடியசு* பேரினமானது 1845ஆம் ஆண்டு இங்கிலாந்து விலங்கியல் வல்லுநரான எட்வர்ட் ப்ளைத் என்பவரால் கருப்புத் தலை சின்னானை வகைப்படுத்த அறிமுகப்படுத்தப்பட்டது. *பிராக்கிபோடியசு* என்ற சொல்லானது பண்டைக் கிரேக்க *பிராகுசு* என்ற "குறுகிய" என்று பொருள்படும் சொல்லிலிருந்தும் *பௌசு, போடோசு* என்றால் "கால்" என்று பொருள்படும் சொல்லிருந்தும் தோன்றியது.

2017-ல் வெளியிடப்பட்ட கொண்டைக்குருவி குடும்பத்தின் மூலக்கூறு இனவரலாற்று ஆய்வில் *பைக்னோனோடசு* பலதொகுதிமரபு உயிரினத் தோற்றம் உடையதாகக் கண்டறியப்பட்டது. முன்னர் *பைக்னோனோடசில் வகைப்படுத்தப்பட்ட* நான்கு சிற்றினங்கள் *பிராச்சிபோடியசில்* வகைப்பிரிக்கப்பட்டது.

இந்த பேரினத்தில் நான்கு சிற்றினங்கள் உள்ளன. அவை:

* சாம்பல்-தலை சின்னான் (*பிராக்கிபோடியசு* *பிரியோசெபாலசு*)
* கருப்புத் தலை சின்னான் (*பிராக்கிபோடியசு மெலனோசெபலோசு)*
* அந்தமான் சின்னான் (*பிராக்கிபோடியசு பசுகோபிளாவென்சென்சு*)
* நீலத்தாடைச் சின்னான் (*பிராக்கிபோடியசு* *நியுவென்ஹுயிசி*)

## மேற்கோள்கள்

பகுப்பு:பறவைப் பேரினங்கள்
கிளியோபாட்ரா தியா

**கிளியோபாட்ரா தியா** (**Cleopatra Thea**), எலனியக் காலத்தில் பண்டைய எகிப்தை ஆண்ட கிரேக்க தாலமி வம்சத்தின் பார்வோன் ஆறாம் தாலமி-இரண்டாம் கிளியோபாட்ரா இணையரின் மகள் ஆவார். கிளியோபாட்ரா தியாவை, முதலில் செலூக்கியப் பேரரசின் சிரியா ஆளுநர்களான இருந்த செலூக்கிய இளவரசர்களான  அலெக்சாண்டர் பாலாஸ், இரண்டாம் திமெட்ரியஸ் நிக்காத்தர் மற்றும் ஏழாம் அந்தியோகஸ் ஆகியவர்களை ஒருவர் பின் ஒருவராக மணந்தார்.  இவரின் கணவர்கள் மூலம் ஆறாம் அந்தியோகஸ், ஐந்தாம் செலூக்கஸ், எட்டாம் அந்தியோகஸ் மற்றும் ஒன்பதாம் அந்தியோகஸ் பிறந்தனர். இவர் கனவர்களை ஒருவர் பின் ஒருவராக திருமணமுறிவு செய்ததாலும்; வாரிசுகள் சிறுவர்களாக இருந்ததாலும், கிளியோபாட்ரா தியா சிரியாவின் இணை-ஆட்சியாளராக, தனது மகன் ஐந்தாம் செலூக்கசுடன் கிமு 126 முதல் கிமு 125 வரையிலும், பின் மகன் எட்டாம் அந்தியோகசுடன் கிமு 125 முதல் 121 முடியவும் பதவியில் இருந்தார்.

## இதனையும் காண்க
* தாலமி பேரரசு
* செலூக்கியப் பேரரசு

## மேற்கோள்கள்

## வெளி இணைப்புகள்

பகுப்பு:செலூக்கியப் பேரரசு
பகுப்பு:தாலமி வம்சம்
பகுப்பு:தற்கொலை செய்து கொண்டோர்
பகுப்பு:வரலாற்றில் பெண்கள்